钦定古今图书集成/明伦汇编/氏族典/第203卷 > 高瑀
## 钦定古今图书集成/明伦汇编/氏族典/第203卷 > 高瑀

按《唐书高瑀传》：“瑀，冀州蓨人。少沈邃，喜言兵，释褐右
金吾胄曹参军，累迁陈、蔡二州刺史，入为太仆卿。忠
武节度使王沛死，卫军诸将多自谓得之。宰相裴度、
韦处厚以瑀治陈蔡素有状，习军中情伪，欲任之。会
其军表丐，瑀乃检校左散骑常侍，领忠武节度使，再
加检校尚书右仆射。六年，徙节武宁军，以刑部尚书”
召，辞疾，拜太子少傅。不阅月，复诏节度忠武，卒于镇，
赠司空。瑀宽和，居官，无赫然誉，所至称治，士人怀之。